ডাব্লিউডাব্লিউই পেব্যাক

ডাব্লিউডাব্লিউই পেব্যাক (; ) হলো একটি পেশাদার কুস্তি অনুষ্ঠান, যা মার্কিন যুক্তরাষ্ট্রের কানেটিকাটের স্ট্যামফোর্ড ভিত্তিক মার্কিন পেশাদার কুস্তি প্রচারণা ডাব্লিউডাব্লিউই দ্বারা আয়োজিত হয়। ডাব্লিউডাব্লিউই ২০১৩ সালে পেব্যাকের প্রথম অনুষ্ঠানটি আয়োজন করেছিল এবং তার পর থেকে এর ৬টি সংস্করণ (২০২০ সাল পর্যন্ত) অনুষ্ঠিত হয়েছে। ডাব্লিউডাব্লিউই পেব্যাকের মূল অনুষ্ঠানটি প্রতি-দর্শনে-পরিশোধে (পিপিভি) প্রচার করার পাশাপাশি ডাব্লিউডাব্লিউই নেটওয়ার্কেও প্রচার করে থাকে। এই অনুষ্ঠানের শুরুর দিকে ম্যাচগুলোতে মূলত নিম্ন-স্তরের চ্যাম্পিয়নশিপের জন্য এবং শেষের দিকে ম্যাচগুলোতে শীর্ষ-স্তরের চ্যাম্পিয়নশিপের জন্য কুস্তিগিররা প্রতিদ্বন্দ্বিতা করেন।

২০১৩ সালে ডাব্লিউডাব্লিউই প্রতি-দর্শনে-পরিশোধ পঞ্জিকায় মধ্য-জুনে আয়োজিত অনুষ্ঠান নো ওয়ে আউটের পরিবর্তে সর্বপ্রথম এটি অনুষ্ঠিত হয়েছিল; উক্ত অনুষ্ঠানের সর্বশেষ ম্যাচে ডাব্লিউডাব্লিউই চ্যাম্পিয়নশিপের জন্য জন সিনা এবং রাইব্যাক মুখোমুখি হয়েছিল। ২০১৫ সালে, এই অনুষ্ঠানে ডাব্লিউডাব্লিউই প্রতি-দর্শনে-পরিশোধ পঞ্জিকার মে মাসে স্থানান্তরিত হয়। পরবর্তীতে, ২০১৬ সালে, ডাব্লিউডাব্লিউই পেব্যাক এবং এক্সট্রিম রুলসের তারিখ অদলবদল করেছিল; এর ফলে উক্ত বছর পেব্যাক ১লা মে তারিখে (যার ফলে এই অনুষ্ঠানটি রেসলম্যানিয়ার পরবর্তী প্রতি-দর্শনে-পরিশোধ অনুষ্ঠানে পরিণত হয়েছিল) এবং এক্সট্রিম রুলস ২২শে মে তারিখে অনুষ্ঠিত হয়েছিল। ২০১৬ সালের ব্যাটেলগ্রাউন্ড অনুষ্ঠানের পরে ব্র্যান্ড এক্সটেনশন পুনরুদ্ধার করার পর, পেব্যাকের ২০১৭ সালের সংস্করণটি র-এর প্রতি-দর্শনে-পরিশোধ অনুষ্ঠান হিসেবে এপ্রিলের শেষার্ধে অনুষ্ঠিত হয়েছিল। ধারণা করা হয়েছিলে যে, পেব্যাকের ২০১৮ সালের সংস্করণটি স্ম্যাকডাউনের প্রতি-দর্শনে-পরিশোধ অনুষ্ঠান হিসেবে অনুষ্ঠিত হবে; তবে রেসলম্যানিয়া ৩৪-এর পরবর্তী সকল প্রতি-দর্শনে-পরিশোধ অনুষ্ঠান উভয় ব্র্যান্ড মিলিয়ে আয়োজিত হওয়ায় তা পরবর্তীতে বাতিল করা হয়েছিল। সর্বশেষ আয়োজনের তিন বছর পর, ২০২০ সালের আগস্ট মাসের শেষের দিকে পেব্যাকের ৬ষ্ঠ সংস্করণটি অনুষ্ঠিত হয়েছিল।

সারাংশ
 অনুষ্ঠান (তারিখ)  ভেন্যু (শহর)  উপস্থিতি সর্বশেষ ম্যাচ  পেব্যাক (২০১৩) অলস্টেট এরিনা(রোজমন্ট, ইলিনয়) ১৪,৬২৩ জন সিনা (চ) বনাম রাইব্যাক– ডাব্লিউডাব্লিউই চ্যাম্পিয়নশিপের জন্য তিন স্তরের নরক ম্যাচ  পেব্যাক (২০১৪) ১৩,৩১১ দ্য শিল্ড (ডিন অ্যামব্রোজ, রোমান রেইন্স এবং সেথ রলিন্স) বনাম ইভোলুশন (ট্রিপল এইচ, র‌্যান্ডি অরটন এবং বাতিস্তা)– নো হোল্ডস বারড এলিমিনেশন ম্যাচ  পেব্যাক (২০১৫) রয়্যাল ফার্মস এরিনা(বাল্টিমোর, ম্যারিল্যান্ড) ১০,০০০ সেথ রলিন্স (চ) বনাম রোমান রেইন্স বনাম র‍্যান্ডি অরটন বনাম ডিন অ্যামব্রোজ– ওয়ার্ল্ড হেভিওয়েট চ্যাম্পিয়নশিপের জন্য ফ্যাটাল ৪-ওয়ে ম্যাচ  পেব্যাক (২০১৬) অলস্টেট এরিনা(রোজমন্ট, ইলিনয়) ১৩,২৫০ রোমান রেইন্স (চ) বনাম এ জে স্টাইলস– ওয়ার্ল্ড হেভিওয়েট চ্যাম্পিয়নশিপের জন্য একক ম্যাচ  পেব্যাক (২০১৭) এসএপি সেন্টার(স্যান হোসে, ক্যালিফোর্নিয়া) ১৩,৬৯৪ রোমান রেইন্স (চ) বনাম ব্রোন স্ট্রোম্যান– একক ম্যাচ  পেব্যাক (২০২০) অ্যামওয়ে সেন্টার(অরল্যান্ডো, ফ্লোরিডা) ০ "দ্য ফিন্ড" ব্রেই ওয়্যাট (চ) বনাম ব্রোন স্ট্রোম্যান বনাম রোমান রেইন্স– ইউনিভার্সাল চ্যাম্পিয়নশিপের জন্য নো হোল্ডস বারড ট্রিপল থ্রেট ম্যাচ 

আরও দেখুন

 ডাব্লিউডাব্লিউই নো ওয়ে আউট
 ডাব্লিউডাব্লিউই নেটওয়ার্কের অনুষ্ঠানের তালিকা

তথ্যসূত্র

বহিঃসংযোগ


বিষয়শ্রেণী:ডাব্লিউডাব্লিউই পেব্যাক
বিষয়শ্রেণী:২০১৩-এ প্রতিষ্ঠিত পুনরাবৃত্ত ঘটনা